Ufahamu

ASIYESIKIA LA MKUU HUVUNJIKA GUU

Hapo jadi na jadudi paliondokea ghulamu aliyeitwa kabonyi. Aliishi na wavyele wake na walikuwa malodi. Kabonyi hakushirikiana na watoto wa hohehahe kwa sababu sura yake ilikuwa ya kupendeza ingawa wahenga na wahenguzi hawakukosa walipolonga kuwa yote yang'aayo si dhahabu.

Kabonyi alicheza na watoto waliokuwa wa matajiri kama wazazi wake. Wengi wa masahibu wa Kabonyi walikuwa na hulka mbaya ambazo hazikuwapendeza adinasi wengi. Kabonyi alikatazwa kucheza nao ilhali alitia nta masikioni.

Siku moja Kabonyi alitoka chengoni mwao na kuelekea kwa sahibu yake mmoja. Mwandani huyo alimwambia Kabonyi waende wakatembee mtaani. Walienda kwa papara ili wasichelewe kufika na kuwasili mapema huko mtaani chambilecho wahenga chelewa chelewa utapata mwana si wako.

Kabonyi na rafikiye walipofika huko mtaani waliingia katika duka moja na kujifanya walikuwa wanunuzi. Walinunua peremende isitoshe wakaingia kwenye duka moja na kujifanya walikuwa wanunuzi. Walinunua peremende isitoshe wakaingia kwenye duka na kumcharaza muuzaji hadi akianza kutiririkwa na ngeu tiriritiriri. Kabonyi walianza kusaka kila mahali hapo dukani na kunyakua fedha za bidhaa 20 dukani.

Punde si punde, pwagu wale waliduwaa na kubung'aa kuwa muuzaji alikuwa ameipiga dunia kisogo. Wezi wale walikuwa wajinga kiasi cha kondoo kwa sababu waliendelea kutafuta ngwenje zingine. Mwia si mwia, walishtukia kuwa walikuwa mikononi mwa kigaro cha askari. Walitiwa mbaroni bila ya kufahamu walivyojulikana na hapo wakakubali methali ya kiswahili isemayo siku za mwizi ni arubaini.

Habari za ghulamu wale wawili zilienea kote kijijini kama moto majira ya kiangazi walipokosekana. Wazazi wao walianza kuwatafuta kama shilingi kwa yo pili kwa kuwa hawakujua walipokuwa. Siku moja, wazazi wale walijifikisha kwenye kituo cha polisi na kuwakuta wamefikishwa mahakamani. Masalalaa! wavyele wa Kabonyi na mwandani wake walishangaa kwa kuwakuta mahakamani.

Wavulana wale wlipowatupia macho wazazi wao, walishindwa na la kunena Hawa wavulana walikuwa wajanja mithili ya sungura. Walitoroka kutoka gerezani ilhali hawakujulikana. Kwa bahati mbaya, walipokuwa wakitoroka, walikutana no polisi waliokuwa wamewakamata. Walirudishwa wakichapwa kichapo cha mbwa. Walitulia tuli ja maji ya mtungi.

Wazazi wao hawakushughulika nao tena kwa sababu walijua kuwa walikuwa watukutu. Baada ya siku kadha, habari mbaya ilienea kuwa Kabonyi na rafikiye walikuwa wamekumbana na mateso na maradhi mengi huko jela.